Врз основа на член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр.124/2015), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 01-842/1 од 15.12.2021 година, постапувајќи по Барањето за пристап до информации од јавен карактер поднесено од С. Г. од Скопје, по предметот Барање за пристап до информации од јавен карактер, Агенцијата за заштита на правото на слободен пристап до информациите од јавен карактер преку Службеното лице за посредување со информации од јавен карактер, на 03.04.2023 година, го донесе следното

 **Р Е Ш Е Н И Е**

1. **Барањето за пристап до информации од јавен карактер** од С. Г., поднесено до Агенцијата за заштита на правото на слободен пристап до информациите од јавен карактер, заведено под бр. 08-3 на 25.01.2023 година **СЕ УВАЖУВА**.

***О Б Р А З Л О Ж Е Н И Е***

До Агенцијата за заштита на правото на слободен пристап до информациите од јавен карактер доставено е Барање за пристап до информации од јавен карактер од Барателот на информации С. Г., кое е примено на 29.03.2023 година и заведено под бр.08-3, со кое Брателот бара преку пошта или преку е-маил да му биде доставен препис од следната информација од јавен карактер:

 „ 1. ТЕСТ НА ШТЕТНОСТ наведен во РЕШЕНИЕ бр.08-103 од 17.03.2023 година од Агенцијата за заштита на правото на слободен пристап до информациите од јавен карактер.

2. ТЕСТ НА ШТЕТНОСТ наведен во РЕШЕНИЕ бр.08-104 од 17.03.2023 година од Агенцијата за заштита на правото на слободен пристап до информациите од јавен карактер“.

Согласно член 3 став 1 алинеја 2 од Законот за слободен пристап до информации од јавен карактер, „Информација од јавен карактер" е информација во која било форма што ја создал или со која располага имателот на информацијата согласно со неговите надлежности (во натамошниот текст: информацијата).

Постапувајќи по наведеното Барање за пристап до информации од јавен карактер, Агенцијата за заштита на правото на слободен пристап до информациите од јавен карактер врз основа на информациите со кои располага, а имајќи ја предвид горенаведената одредба од Законот за слободен пристап до информации од јавен карактер, во прилог на ова Решение, на Барателот му ги доставува следните списи на Агенцијата за млади и спорт:

* Решение бр. 11-126/3 од 03.03.2023 година;
* Известување бр. 11-662/2 од 16.03.2023 година;
* Решение бр. 11-368/2 од 03.03.2023 година и
* Известување бр. 11-660/2 од 16.03.2023 година.

Бараната информација од јавен карактер е содржана во погоре наведените Решенија и Известувања, кои му се доставуваат на Барателот.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

 информации од јавен карактер

Петар Гајдов

Доставено до:

- Барател на информацијата

- Архива на Агенцијата

Прилог:

* Решение бр. 11-126/3 од 03.03.2023 година;
* Известување бр. 11-662/2 од 16.03.2023 година;
* Решение бр. 11-368/2 од 03.03.2023 година и
* Известување бр. 11-660/2 од 16.03.2023 година